[Video] TBF: ‘ŉ Groen Kersfees met natuurklanke,’ vra IlseIlse Roos. Foto: environ.co.za “ŉ Groen Kersfees. Dís wat ek wil hê, vir almal van ons.” So sê aktrise en sangeres Ilse Roos. “Met heerlike kos, heilige wyn en natuurklanke.” “Kom ons gee iets terug vir Moeder Natuur,” sê sy opgewek. “Kom ons herwin alles onder die son; kom ons fokus op water – dís ons goud in hierdie land.” Ilse is geen vreemdeling in die Suid-Afrikaanse vermaaklikheidsbedryf nie. Sy is ŉ veteraan-aktrise met karakters soos Elna le Roux in die destydse televisiereeks Agter elke man, Lynette Strydom in die sepie Egoli: plek van goud, en ook meer onlangs Arista in Wolwedans in die skemer agter haar naam. Sy het ook haar stem ten toon gestel in die kykNET-reeks Amalia en ŉ album getiteld Blou Kafee uitgereik. Verskeie Suid-Afrikaanse bekendes gaan jou tot 24 Desember hier op Maroela Media ŉ geseënde Kersfees kom toewens, ter ondersteuning van die Teaterbystandsfonds. Hou ons dop! Klik gerus hier om die Teaterbystandsfonds te steun.